Man in hof vir moord op polisieman | Maroela Media
Siyabonga Shabalala (21) het Maandag in die Hammarsdale-landdroshof verskyn vir die moord op ŉ polisiebeampte verbonde aan die Mpumalanga-polisiestasie in KwaZulu-Natal.
Lt. Simphiwe Mhlongo, woordvoerder van die Valke, het gesê die polisiebeampte, Mthokozisi Phakathi (34), was nie aan diens nie toe hy op 17 Mei twee keer geskiet is. Phakathi is na ŉ plaaslike kliniek geneem waar hy aan sy beserings beswyk het.
“Die Mpumalanga-polisie in Hammarsdale het ŉ saak van moord ondersoek, waarna die Valke die ondersoek oorgeneem het,” het Mhlongo gesê. “Ná ŉ deurtastende ondersoek is Shabalala Vrydag in hegtenis geneem.”
Shabalala se saak is tot 30 Mei uitgestel wanneer hy na verwagting om borgtog sal aansoek doen. Hy bly in aanhouding.
Die motief vir die moord word nog ondersoek.
Die Valke KwaZulu-Natal misdaad polisie sterftes Taalgebruik: Ellipsteken - Maroela Media
Argieffoto (Foto: danymena88, Pixabay)
Die ellipsteken, ook genoem beletselteken, bestaan uit drie stippels (…). Die stippels maak die leser daarop bedag dat daar ŉ lang pouse in die dialoog is, dat ŉ spreker onderbreek word, of dat daar letters, woorde of stukke inligting uit die teks weggelaat is.
Wanneer die ellipsteken ŉ deel van ŉ woord vervang, word dit sonder spasies aan die res van die woord vas geskryf. Wanneer dit egter ŉ hele woord, frase of sin vervang, word dit met ŉ spasie aan weerskante geskryf.
Indien ŉ nuwe sin ná die ellipsteken begin, word die reëls vir die gebruik van hoof- en kleinletters aan sinsbegin gevolg.
Indien daar ŉ leesteken ná die ellipsteken volg, word dit sonder ŉ spasie vas aan die ellipsteken geskryf; daar volg egter nooit ŉ punt ná die ellipsteken nie.
Moenie dit eers oorweeg nie … Moenie my uittart nie!
Nee! … Nee, ek kan nie.
Ek … weet nie eintlik nie.
Dit lyk beslis nie asof sy … enige verweer het nie.
Sy het gedink Sondae is stil dae. Min het sy geweet…
Ek sien jou vanm…, ek bedoel vanaand.
Wat de …?
My liewe …!
Taalgebruik: ongelooflik, verstommend